༡༽ང་ཚོའི་མདོ་སྨད་ཕྱོགས་ཀྱི་ས་གནས་མང་ཆེ་བ་གནའ་སྔ་མོ་བོད་གཞུང་གི་ཁྲིམས་ཀྱི་འོག་ལ་འདུས་ཡོད་པ་མ་རེད་ལ།ལུང་ཚན་ལུང་ཚན་བྱས་ཏེ་ཁ་འཐོར་ནས་ཁྲིམས་འགོ་རང་བཙན་གྱི་རྣམ་པའི་ཐོག་ནས་གནས་ཡོད་པ་རེད།དེའི་རྐྱེན་པས་མདོ་སྨད་ནང་ཁུལ་ལ་འཆམ་དང་མི་འཆམ་གྱི་གནས་ཚུལ་དང༌།དཀའ་ངལ་མང་པོ་ཞིག་སྤྱི་ཚོགས་རྙིང་པའི་སྐབས་ནས་བཟུང་ཡོང་གི་ཡོད་པར་མ་ཟད།སྤྱི་ཚོགས་རྙིང་པའི་ནང་གི་དཀའ་ངལ་དེ་དག་སྤྱི་ཚོགས་གསར་པའི་ནང་དུ་ཡིན་ན་ཡང་ཕྲན་བུ་ཡོང་གི་འདུགའདིའི་ཐོག་རྒན་གཞོན་ཡོངས་རྫོགས་ཀྱིས་ཐུགས་སྣང་གནང་དགོས་ཀྱི་འདུགམདོ་སྨད་ནང་ཁུལ་ལ་རྩྭ་ས་རྩོད་གླེང་གི་དཀའ་ངལ་དང༌།གྲོང་སྡེ་ཕན་ཚུན་བར་གྱི་ཕྱོགས་རིས་འཐེན་འཁྱེར།བླ་མ་ཕན་ཚུན་བར་གྱི་བླ་བྲང་གི་འཐེན་འཁྱེར།དགོན་པ་ཕན་ཚུན་བར་གྱི་འགལ་བ་དང་འཐེན་འཁྱེར་ལྟ་བུའི་རིགས་གང་སར་ཕྲན་བུ་ཡོང་གི་ཡོད།གནས་ཚུལ་འདི་རིགས་ནི་མདོ་སྨད་པ་སྤྱི་སྒེར་གཉིས་ཀ་ལ་མི་དགོས་པའི་གནས་ཚུལ་ཞིག་རེད།རྩ་བའི་བོད་ནང་དུ་བཞུགས་པའི་མདོ་སྨད་པ་ཚོས་ལྷག་བསམ་རྣམ་དག་གིས་སྐུ་ལས་ཚད་མེད་སྐྱོན་གྱི་ཡོད་པ་ཡོངས་གྲགས་ཡིན་ཡང༌།སྐབས་རེར་ནང་ཁུལ་ལ་མ་འཆམ་པའི་གནས་ཚུལ་ཕྲན་བུ་གང་སར་ཡོང་གི་ཡོད་པ་འདིའི་ཐོག་བོད་ནང་དུ་བཞུགས་མཁན་ཡོངས་རྫོགས་ཀྱི་ངོས་ནས་ཡིན་ན་ཡང་ཐུགས་ཁུར་གནང་དགོས་ཀྱི་འདུག